Luettelo Suomen korkeimmista rakennuksista

Tämä on epätäydellinen luettelo Suomen korkeimmista rakennuksista. Rakennukset on lueteltu taulukossa käyttötarkoituksensa mukaan. Luettelossa on esitetty pääsääntöisesti vähintään 50 metriä korkeat rakennukset.

Rakennuksen määritelmä 
Rakennuksia ovat tilastokeskuksen määritelmän mukaan kiinteästi paikalleen rakennetut tai pystytetyt katetut rakennelmat, joissa on johonkin toimintaan tarkoitettua tilaa. Tilaa yleensä rajaavat ulkoseinät tai se on erotettu seinillä muista rakennelmista. Tilastokeskus luokittelee rakennukset niiden pääasiallisen käyttötarkoituksen mukaan 13 eri luokkaan: asuinrakennukset, vapaa-ajan asuinrakennukset, liikerakennukset, toimistorakennukset, liikenteen rakennukset, hoitoalan rakennukset, kokoontumisrakennukset, opetusrakennukset, teollisuusrakennukset, varastorakennukset, palo- ja pelastustoimen rakennukset, maatalousrakennukset ja muut rakennukset. Nämä luokat jaetaan edelleen alaluokkiin. Rakennuksia ovat muun muassa asuinrakennukset, hotellit, toimistot, liikerakennukset, sairaalat, kirkot ja linnat. Pieni osa rakennuksesta voi olla myös korkeaa kellotornia (kuten kirkot tai suuret rautatieasemat).

Korkeudet on ilmoitettu korkeutena maanpinnasta ja mahdollisten päällä olevien mastojen, antennien tai muiden sellaisten osuus on jätetty korkeudesta pois. Maankäyttö- ja rakennusasetuksen mukaan rakennuksen korkeus on julkisivupinnan ja vesikaton leikkausviivan korkeus maanpinnasta.

Luettelossa on ryhmitelty samoihin ryhmiin pääasialliselta käyttötarkoitukseltaan toisiaan vastaavat rakennukset. Viimeisessä ryhmässä muut on erityyppisiä tunnettuja korkeahkoja rakennuksia. Suomen korkeimmat rakennelmat on lueteltu artikkelissa Luettelo Suomen korkeimmista rakennelmista.

Luettelo 
Luettelossa on vain yli 50 metriä korkeita rakennuksia.

Muita korkeahkoja tunnettuja rakennuksia

Rakenteilla

Suunnitteilla 
Espoon Keilaniemeen on suunnitteilla Keilaniemen tornit, neljä pyöreää asuintornitaloa, joista korkeimmasta on tulossa 40-kerroksinen. Korkeutta merenpinnasta laskettuna olisi 127 metriä, valmistuttuaan se olisi Suomen korkein asuintornitalo. Kahden muun talon kerrosmäärä on 36 ja matalimman 32. Torneihin tulee noin tuhat uutta asuntoa.
Keilaniemeen on suunniteltu myös 26-kerroksista Keilaranta Toweria. Rakennuksen katolle tulevan helikopterialustan arvioidaan nousevan jopa 106 metrin korkeuteen merenpinnasta. Talon virallinen korkeus olisi 98 metriä.
Helsingin Keski-Pasilaan on suunniteltu rakennettavaksi kaikkiaan kymmenen tornitaloa, joista korkein olisi 40-kerroksinen pilvenpiirtäjä. Alueen kehittäminen alkaa Pasilan rautatieaseman uudistamisella. 
Tampereen rautatieaseman läheisyyteen on rakenteilla ratapihan päälle rakennettava kansi, jonka päälle sijoittuvat uusi monitoimiareena sekä kaikkiaan viiden asuintornin kokonaisuus. Korkein tornitaloista olisi 29-kerroksinen ja 107 metriä korkea. Rakennuksen huipulle tulevan maston kanssa korkeus nousee 137,5 metriin. Jo rakennetun eteläkannen jatkoksi rakennetaan 2020-luvulla pohjoiskannen kolme korkeinta tornia. Kannen pohjoispuoliselle alueelle on suunnitteilla lisää tornitaloja.
Kuopion Kuopionlahdelle on suunnitteilla 22-kerroksinen kongressihotelli. Aluksi suunniteltiin 21-kerroksista hotellia, ja ehdotettiin myös huomattavasti matalampia ratkaisuja, mutta kaupunki päätyi lopulta 22-kerroksiseen ratkaisuun, koska matalampi ratkaisu olisi ollut ympäristöön nähden liian raskas.
Tampereen Hervantaan on suunnitteilla 22-kerroksinen asuintornitalo sekä kaksi 16-kerroksista rakennusta osana Pohjois-Hervannan täydennysrakentamista.
Oulun Torinrantaan suunnitellaan 22-kerroksista ja 80 metriä korkeaa Terwa Tower -tornihotellia. Valmista pitäisi olla vuonna 2023. Aikaisemmin samalle paikalle on ollut vastaavia suunnitelmia kaavan sallimasta 22-kerroksisesta hotellikiinteistöstä.
Oulun Kontinkankaalle suunnitellaan 16–18-kerroksista, yli 60 metriä korkeaa asuintaloa. Valmistuessaan se olisi Pohjois-Suomen korkein asuinrakennus.
 Oulun keskustassa ns. Vaaran kortteli 5:een on suunnitteilla 16-kerroksinen tornitalo Uudenkadun ja Hallituskadun kulmaukseen.
Oulun keskustaan ns. Hovi-Hallin kortteliin Saaristonkadun ja Kirkkokadun kulmaukseen on suunnitteilla 24-kerroksinen toimisto- ja hotellirakennus.
Turkuun suunnitellaan noin 35-kerroksista asuin- ja näkötornia. Suunnitelma liittyy Linnakaupungin osayleiskaavaehdotukseen, jonka Turun kaupunginvaltuusto hyväksyi 13. kesäkuuta 2011.
Vaasan Vaskiluotoon suunnitellaan 21-kerroksista korkeaa asuinrakennusta YIT:n toimesta.
Järvenpään Perhelä-kortteliin aletaan alustavien tietojen mukaan rakentaa 20-kerroksista tornitaloa vuonna 2021.

Katso myös 
 Tornitalot Suomessa
 Luettelo Suomen korkeimmista rakennelmista
 Luettelo maailman korkeimmista rakennuksista ja rakennelmista

Lähteet

Viitteet

Aiheesta muualla 
 
 skyscraperpage.com

Korkeimmat rakennukset
Suomen korkeimmat rakennukset ja rakennelmat